গণচীনে তিব্বতের অন্তর্ভুক্তি
গণচীনে তিব্বতের অন্তর্ভুক্তি বলতে গণ প্রজাতন্ত্রী চীন দ্বারা বর্তমান তিব্বত স্বয়ংশাসিত অঞ্চলকে অধিগ্রহণকে বোঝানো হয়। তিব্বত সরকার দ্বারা আন্তর্জাতিক স্বীকৃতিলাভ ও সেনাবাহিনী আধুনিকীকরণের প্রচেষ্টা, চীনের সঙ্গে তিব্বতের মধ্যস্থতা, চামদোর যুদ্ধ এবং তিব্বতের শান্তিপূর্ণ মুক্তির সতেরো দফা চুক্তি স্বাক্ষরের পর এই অধিগ্রহণ হয়। চীনের শাসনাধীনে তিব্বতের সরকার ও সামাজিক গঠন অপরিবর্তিত থাকলেও ১৯৫৯ খ্রিষ্টাব্দের তিব্বতী বিদ্রোহের পর চতুর্দশ দলাই লামা ভারত পালিয়ে গেলে তিব্বত সরকারকে লোপ করে দেওয়া হয়।
নিংশিয়া
নিংশিয়া (; ), যার সরকারী নাম নিংশিয়া হুই স্বায়ত্বশাসিত অঞ্চল, গণপ্রজাতন্ত্রী চীনের একটি স্বায়ত্বশাসিত অঞ্চল। এটি দেশটির উত্তর-পশ্চিম অংশে অবস্থিত। অতীতে এটি চীনের একটি প্রদেশ ছিল। ১৯৫৪ সালে এটিকে কানসু প্রদেশের অন্তর্ভুক্ত করে নেয়া হলেও ১৯৫৮ সালে কানসু থেকে এটিকে আলাদা করা হয় এবং হুই জাতির লোকদের একটি স্বায়ত্বশাসিত অঞ্চল হিসেবে এটিকে প্রতিষ্ঠিত করা হয়। হুই জাতি চীনের ৫৬টি সরকারীভাবে স্বীকৃত জাতিগুলির একটি। চীনের হুই জাতির প্রায় ২০% লোক নিংশিয়া অঞ্চলে বাস করে।